藥師琉璃光如來本願經

如是我聞

一時 薄伽梵 遊化諸國 至廣嚴城 住樂音樹下 與大苾芻衆八千人俱

菩薩摩訶薩三萬六千 及國王 大臣 婆羅門 居士 天龍 藥叉 人 非人等

無量大衆 恭敬圍繞而爲說法

爾時 曼殊室利法王子 承佛威神 從座而起

偏袒一肩 右膝著地 向薄伽梵 曲躬合掌 白言

世尊 惟願演說 如是相類諸佛名號 及本大願殊勝功德

令諸聞者 業障銷除 爲欲利樂 像法轉時 諸有情故

爾時 世尊 讚曼殊室利童子言

善哉善哉 曼殊室利 汝以大悲 勸請我說諸佛名號 本願功德

爲拔業障所纏有情 利益安樂 像法轉時 諸有情故 汝今諦聽 極善思惟 當爲汝說

曼殊室利言 唯然願說 我等樂聞

佛告曼殊室利

東方去此 過十□伽沙等佛土 有世界名淨琉璃 佛號藥師琉璃光如來

應正等覺 明行圓滿 善逝 世間解 無上士 調御丈夫 天人師 佛 薄伽梵

曼殊室利 彼世尊藥師琉璃光如來 本行菩薩道時 發十二大願 令諸有情 所求皆得

第一大願 願我來世 得阿□多羅三□三菩提時 自身光明 熾然照曜 無量無數無邊世界

以三十二大丈夫相 八十隨形 莊嚴其身 令一切有情 如我無異

第二大願 願我來世 得菩提時 身如琉璃 內外明徹 淨無瑕穢 光明廣大 功德巍巍

身善安住 焰網莊嚴 過於日月 幽冥衆生 悉蒙開曉 隨意所趣 作諸事業

第三大願 願我來世 得菩提時 以無量無邊智慧方便 令諸有情 皆得無盡所受用物

莫令衆生有所乏少

第四大願 願我來世 得菩提時 若諸有情 行邪道者 悉令安住菩提道中

若行聲聞獨覺乘者 皆以大乘而安立之

第五大願 願我來世 得菩提時 若有無量無邊有情 於我法中 修行梵行

一切皆令得不缺戒 具三聚戒 設有毁犯 聞我名已 還得淸淨 不墮惡趣

第六大願 願我來世 得菩提時 若諸有情 其身下劣 諸根不具 醜陋頑愚 盲聾□啞

攣□背□ 白癩顚狂 種種病苦 聞我名已 一切皆得端正□慧 諸根完具 無諸疾苦

第七大願 願我來世 得菩提時 若諸有情 衆病逼切 無救無歸 無醫無藥 無親無家

貧窮多苦 我之名號 一經其耳 衆病悉除 身心安樂 家屬資具 悉皆□足

乃至證得無上菩提

第八大願 願我來世 得菩提時 若有女人 爲女百惡之所逼惱 極生厭離 願捨女身

聞我名已 一切皆得轉女成男 具丈夫相 乃至證得無上菩提

第九大願 願我來世 得菩提時 令諸有情 出魔□網 解脫一切外道纏縛

若墮種種惡見稠林 皆當引攝 置於正見 漸令脩習諸菩薩行 速證無上正等菩提

第十大願 願我來世 得菩提時 若諸有情 王法所加 縛錄鞭撻 繫閉牢獄 或當刑戮

及餘無量災難凌辱 悲愁煎逼 身心受苦 若聞我名 以我福德威神力故 皆得解脫一切憂苦

第十一大願 願我來世 得菩提時 若諸有情 饑渴所惱 爲求食故 造諸惡業

得聞我名 專念受持 我當先以上妙飮食 飽足其身 後以法味 畢竟安樂 而建立之

第十二大願 願我來世 得菩提時 若諸有情 貧無衣服 蚊□寒熱 晝夜逼惱

若聞我名 專念受持 如其所好 卽得種種上妙衣服 亦得一切寶莊嚴具

華□塗香 鼓樂衆伎 隨心所翫 皆令滿足

曼殊室利 是爲彼世尊藥師琉璃光如來 應正等覺行菩薩道時 所發十二微妙上願

復次 曼殊室利 彼世尊藥師琉璃光如來 行菩薩道時 所發大願 及彼佛土 功德莊嚴

我若一劫 若一劫餘 說不能盡

然彼佛土 一向淸淨 無有女人 亦無惡趣 及苦音聲 琉璃爲地 金繩界道

城闕宮閣 軒□羅網 皆七寶成 亦如西方極樂世界 功德莊嚴 等無差別

於其國中 有二菩薩摩訶薩 一名日光遍照 二名月光遍照 是彼無量無數菩薩衆之上首

次補佛處 悉能持彼世尊藥師琉璃光如來 正法寶藏

是故曼殊室利 諸有信心善男子 善女人等 應當願生彼佛世界

爾時 世尊 復告曼殊室利童子言

曼殊室利 有諸衆生 不識善惡 惟懷貪吝 不知布施 及施果報 愚癡無智 闕於信根

多聚財寶 勸加守護 見乞者來 其心不喜 設不獲已 而行施時 如割身肉 深生痛惜

復有無量□貪有情 積集資財 於其自身 尙不受用 何況能與父母妻子奴婢作使 及來乞者

彼諸有情 從此命終 生餓鬼界 或傍生趣

由昔人間 曾得暫聞藥師琉璃光如來名故 今在惡趣 暫得憶念彼如來名

卽於念時 從彼處沒 還生人中 得宿命念 畏惡趣苦

不樂欲樂 好行惠施 讚歎施者 一切所有 悉無貪惜

漸次 尙能以頭目手足 血肉身分 施來求者 況餘財物

復次 曼殊室利 若諸有情 雖於如來受諸學處 而破尸羅 有雖不破尸羅 而破軌則

有於尸羅軌則 雖得不壞 然毁正見 有雖不毁正見 而棄多聞 於佛所說契經深義

不能解了 有雖多聞 而增上慢 由增上慢 覆蔽心故 自是非他 嫌謗正法 爲魔伴黨

如是愚人 自行邪見 復令無量俱□有情 墮大險坑 應於地獄傍生鬼趣 流轉無窮

若得聞此藥師琉璃光如來名號 便捨惡行 修諸善法 不墮惡趣

設有不能捨諸惡行 脩行善法 墮惡趣者 以彼如來本願威力 令其現前暫聞名號

從彼命終 還生人趣 得正見精進 善調意樂 便能捨家 趣於非家

如來法中 受持學處 無有毁犯 正見多聞 解甚深義 離增上慢 不謗正法 不爲魔伴

漸次修行諸菩薩行 速得圓滿

復次 曼殊室利 若諸有情 □貪嫉□ 自讚毁他 當墮三惡趣中 無量千歲 受諸劇苦

受劇苦已 從彼命終 來生人間 作牛馬駝驢 ▥被鞭撻 饑渴逼惱 又常負重 隨路而行

或得爲人 生居下賤 作人奴婢 受他驅役 ▥不自在

若昔人中 曾聞世尊藥師琉璃光如來名號 由此善因 今復憶念 至心歸依

以佛神力 衆苦解脫 諸根聰利 智慧多聞 ▥求勝法 常遇善友 永斷魔□

破無明殼 竭煩惱河 解脫一切生老病死 憂愁苦惱

復次 曼殊室利 若諸有情 好"喜"乖離 更相□訟 惱亂自他  "上喜下心"

以身語意 造作增長 種種惡業 展轉常爲不饒益事 互相謀害

告召山林樹塚等神 殺諸衆生 取其血肉 祭祀藥叉羅刹婆等

書怨人名 作其形像 以惡□術 而□詛之

□魅蠱道 □起屍鬼 令斷彼命 及壞其身

是諸有情 若得聞此藥師琉璃光如來名號 彼諸惡事 悉不能害

一切展轉皆起慈心 利益安樂 無損惱意 及嫌恨心

各各歡悅 於自所受 生于喜足 不相侵凌 互爲饒益

復次 曼殊室利 若有四衆苾芻 苾芻尼 □波索迦 □波斯迦 及餘淨信善男子 善女人等

有能受持八分齋戒 或經一年 或復三月 受持學處

以善根 願生西方極樂世界 無量壽佛所 聽聞正法 而未定者

若聞世尊藥師琉璃光如來名號 臨命終時 有八大菩薩 其名曰 文殊師利菩薩

觀世音菩薩 得大勢菩薩 無盡意菩薩 寶檀華菩薩 藥王菩薩 藥上菩薩 彌勒菩薩

是八大菩薩 乘空而來 示其道路 卽於彼界 種種雜色衆寶華中 自然化生

或有因此生於天上 雖生天上 而本善根 亦未窮盡 不復更生諸餘惡趣

天上壽盡 還生人間 或爲輪王 統攝四洲 威德自在 安立無量百千有情 於十善道

或生刹帝利 婆羅門 居士大家 多饒財寶 倉庫盈溢 形相端正 眷屬具足

聰明智慧 勇健威猛 如大力士

若是女人 得聞世尊藥師琉璃光如來名號 至心受持 於後不復更受女身

復次 曼殊室利 彼藥師琉璃光如來 得菩提時

由本願力 觀諸有情 遇衆病苦 瘦攣乾消 黃熱等病

或被□魅蠱毒所中 或復短命 或時橫死 欲令是等病苦消除 所求願滿

時彼世尊 入三摩地 名曰 除滅一切衆生苦惱

旣入定已 於肉□中 出大光明 光中演說大陀羅尼曰

南謨薄伽伐帝 □殺社 □□□琉璃 □喇婆 喝□□也 □他揭多耶

阿□喝帝 三□三勃陀耶 □姪他 唵 □殺逝 □殺逝 □殺社 三沒揭帝 娑訶

爾時 光中說此□已 大地震動 放大光明 一切衆生 病苦皆除 受安隱樂

曼殊室利 若見男子女人 有病苦者 應當一心 爲彼病人 常淸淨□漱

或食 或藥 或無蟲水 □一百八遍 與彼服食 所有病苦 悉皆消滅

若有所求 至心念誦 皆得如是 無病延年 命終之後 生彼世界 得不退轉 乃至菩提

是故 曼殊室利 若有男子女人 於彼藥師琉璃光如來 至心慇重 恭敬供養者

常持此□ 勿令廢忘

復次 曼殊室利 若有淨信男子女人 得聞藥師琉璃光如來 應正等覺 所有名號 聞已誦持

晨嚼齒木 □漱淸淨 以諸香花 燒香塗香 作衆伎樂 供養形像

於此經典 若自書 若敎人書 一心受持 聽聞其義

於彼法師 應脩供養 一切所有資身之具 悉皆施與 勿令乏少

如是便蒙諸佛護念 所求願滿乃至菩提

爾時 曼殊室利童子白佛言

世尊 我當誓於像法轉時 以種種方便 令諸淨信善男子 善女人等

得聞世尊藥師琉璃光如來名號 乃至睡中 亦以佛名覺悟其耳

世尊 若於此經受持讀誦 或復爲他演說開示 若自書 若敎人書 恭敬尊重

以種種華香 塗香 □香 燒香 花□ 瓔珞 幡蓋 伎樂 而爲供養

以五色綵 作囊盛之 掃灑淨處 敷設高座 而用安處

爾時 四大天王 與其眷屬 及餘無量百千天衆 皆詣其所 供養守護

世尊 若此經寶流行之處 有能受持 以彼世尊藥師琉璃光如來 本願功德 及聞名號

當知是處 無復橫死 亦復不爲諸惡鬼神 奪其精氣 設已奪者 還得如故 身心安樂

佛告曼殊室利 如是如是 如汝所說

曼殊室利 若有淨信善男子 善女人等 欲供養彼世尊藥師琉璃光如來者

應先造立彼佛形像 敷淸淨座而安處之 散種種花 燒種種香

以種種幢幡 莊嚴其處 七日七夜 受八分齋戒 食淸淨食 □浴香潔 著淸淨衣

應生無垢濁心 無怒害心 於一切有情 起利益安樂 慈悲喜捨平等之心 鼓樂歌讚 右□佛像

復應念彼如來本願功德 讀誦此經 思惟其義 演說開示 隨所樂求 一切皆遂

求長壽 得長壽 求富饒 得富饒 求官位 得官位 求男女 得男女

若復有人 忽得惡夢 見諸惡相 或怪鳥來集 或於住處百怪出現

此人若以衆妙資具 恭敬供養 彼世尊藥師琉璃光如來者

惡夢惡相 諸不吉祥 皆悉隱沒 不能爲患

或有水火 刀毒懸險 惡象獅子 虎狼熊□ 毒蛇 惡□ 蜈蚣 □□ 蚊□等怖

若能至心憶念彼佛 恭敬供養 一切怖畏皆得解脫

若他國侵擾 盜賊反亂 憶念恭敬彼如來者 亦皆解脫

復次 曼殊室利 若有淨信善男子 善女人等 乃至盡形 不事餘天 唯當一心歸佛法僧

受持禁戒 若五戒 十戒 菩薩四百戒 苾芻二百五十戒 苾芻尼五百戒

於所受中 或有毁犯 怖墮惡趣 若能專念彼佛名號 恭敬供養者 必定不受 三惡趣生

或有女人 臨當産時 受於極苦 若能至心稱名禮讚 恭敬供養彼如來者 衆苦皆除

所生之子 身分具足 形色端正 見者歡喜 利根聰明 安隱少病 無有非人奪其精氣

爾時 世尊告阿難言

如我稱揚 彼世尊藥師琉璃光如來 所有功德 此是諸佛甚深行處 難可解了 汝爲信不

阿難白言 大德世尊 我於如來所說契經 不生疑惑 所以者何 一切如來身語意業 無不淸淨

世尊 此日月輪 可令墮落 妙高山王 可使傾動 諸佛所言無有異也

世尊 有諸衆生 信根不具 聞說諸佛甚深行處 作是思惟

云何但念 藥師琉璃光如來 一佛名號 便獲爾所功德勝利

由此不信 返生誹謗 彼於長夜 失大利樂 墮諸惡趣 流轉無窮

佛告阿難 是諸有情 若聞世尊藥師琉璃光如來名號 至心受持 不生疑惑

墮惡趣者 無有是處

阿難 此是諸佛甚深所行 難可信解 汝今能受 當知皆是如來威力

阿難 一切聲聞獨覺 及未登地諸菩薩等 皆悉不能如實信解 唯除一生所繫菩薩

阿難 人身難得 於三寶中 信敬尊重 亦難可得 聞世尊藥師琉璃光如來名號 復難於是

阿難 彼藥師琉璃光如來 無量菩薩行 無量善巧方便 無量廣大願

我若一劫 若一劫餘 而廣說者 劫可速盡 彼佛行願 善巧方便 無有盡也

爾時 衆中有一菩薩摩訶薩 名曰救脫 卽從座起 偏袒右肩 右膝著地 曲躬合掌 而白佛言

大德世尊 像法轉時 有諸衆生 爲種種患之所困厄 長病羸瘦 不能飮食 喉唇乾燥

見諸方暗 死相現前 父母親屬 朋友知識 啼泣圍繞

然彼自身 臥在本處 見琰魔使 引其神識 至于琰魔法王之前

然諸有情 有俱生神 隨其所作 若罪若福 皆具書之 盡持授與琰魔法王

爾時 彼王推問其人 計算所作 隨其罪福 而處斷之

時彼病人 親屬知識 若能爲彼 歸依世尊藥師琉璃光如來 請諸衆僧 轉讀此經

然七層之燈 懸五色續命神幡 或有是處 彼識得還 如在夢中 明了自見

或經七日 或二十一日 或三十五日 或四十九日 彼識還時 如從夢覺 皆自憶知 善不善業

所得果報 由自證見 業果報故 乃至命難 亦不造作 諸惡之業

是故淨信善男子 善女人等 皆應受持藥師琉璃光如來名號 隨力所能 恭敬供養

爾時 阿難問救脫菩薩曰

善男子應云何 恭敬供養 彼世尊藥師琉璃光如來 續命幡燈 復云何造

救脫菩薩言 大德 若有病人 欲脫病苦 當爲其人 七日七夜 受持八分齋戒

應以飮食 及餘資具 隨力所辦 供養苾芻僧 晝夜六時 禮拜行道

供養彼世尊藥師琉璃光如來 讀誦此經四十九遍 然四十九燈

造彼如來形像七軀 一一像前 各置七燈 一一燈量 大如車輪 乃至四十九日光明不絶

造五色綵幡 長四十九□手 應放雜類衆生 至四十九 可得過度危厄之難

不爲諸橫惡鬼所持

復次 阿難 若刹帝利灌頂王等 災難起時 所謂人衆疾疫難 他國侵逼難 自界叛逆難

星宿變怪難 日月薄蝕難 非時風雨難 過時不雨難

彼刹帝利灌頂王等 爾時應於一切有情 起慈悲心 赦諸繫閉

依前所說供養之法 供養彼世尊藥師琉璃光如來 由此善根 及彼如來本願力故

令其國界 卽得安隱 風雨順時 穀稼成熟 一切有情 無病歡樂

於其國中 無有暴惡藥叉等神 惱有情者 一切惡相 皆卽隱沒

而刹帝利灌頂王等 壽命色力 無病自在 皆得增益

阿難 若帝后妃主 儲君王子 大臣輔相 中宮綵女 百官黎庶 爲病所苦 及餘厄難

亦應造立五色神幡 然燈續明 放諸生命 散雜色花 燒衆名香 病得除愈 衆難解脫

爾時 阿難問救脫菩薩言

善男子 云何已盡之命 而可增益

救脫菩薩言 大德 汝豈不聞如來說有九橫死耶 是故勸造續命幡燈 修諸福德

以修福故 盡其壽命 不經苦患

阿難問言 九橫云何

救脫菩薩言 若諸有情 得病雖輕 然無醫藥 及看病者 設復遇醫 授以非藥

實不應死 而便橫死 又信世間邪魔 外道 妖□之師 妄說禍福 便生恐動 心不自正

卜問覓禍 殺種種衆生 解奏神明 呼諸□□ 請乞福佑 欲冀延年 終不能得

愚癡迷惑 信邪倒見 遂令橫死 入於地獄 無有出期 是名初橫

二者 橫被王法之所誅戮

三者 □獵嬉戱 耽□嗜酒 放逸無度 橫爲非人 奪其精氣

四者 橫爲火焚

五者 橫爲水溺

六者 橫爲種種惡獸所□

七者 橫墮山崖

八者 橫爲毒藥 □禱□咀 起屍鬼等之所中害

九者 饑渴所困 不得飮食 而便橫死

是爲如來略說橫死 有此九種 其餘復有無量諸橫 難可具說

復次 阿難 彼琰魔王 主領世間 名籍之記

若諸有情 不孝五逆 破辱三寶 壞君臣法 毁於信戒 琰魔法王 隨罪輕重 考而罰之

是故我今勸諸有情 然燈造幡 放生修福 令度苦厄 不遭衆難

爾時 衆中有十二藥叉大將 俱在會坐

所謂宮毗羅大將 伐折羅大將 迷企羅大將 安底羅大將 □□羅大將 珊底羅大將

因達羅大將 波夷羅大將 摩虎羅大將 眞達羅大將 招杜羅大將 毘□羅大將

此十二藥叉大將 一一各有七千藥叉 以爲眷屬 同時擧聲白佛言

世尊 我等今者 蒙佛威力 得聞世尊藥師琉璃光如來名號 不復更有惡趣之怖

我等相率 皆同一心 乃至盡形歸佛法僧 誓當荷負 一切有情 爲作義利 饒益安樂

隨於何等 村城國邑 空閑林中 若有流布此經 或復受持藥師琉璃光如來名號 恭敬供養者

我等眷屬 衛護是人 皆使解脫 一切苦難 諸有願求 悉今滿足

或有疾厄 求度脫者 亦應讀誦此經 以五色縷 結我名字 得如願已 然後解結

爾時 世尊讚諸藥叉大將言

善哉善哉 大藥叉將 汝等念報 世尊藥師琉璃光如來恩德者 常應如是 利益安樂 一切有情

爾時 阿難白佛言

世尊 當何名此法門 我等云何奉持

佛告阿難

此法門名說 藥師琉璃光如來本願功德 亦名說十二神將饒益有情結願神□

亦名拔除一切業障 應如是持

時薄伽梵說是語已 諸菩薩摩訶薩 及大聲聞 國王 大臣 婆羅門 居士 天 龍 藥叉 健達縛

阿素洛 揭路□ 緊捺洛 莫呼洛伽 人 非人等 一切大衆 聞佛所說 皆大歡喜 信受奉行

三重市 魏世杰謹誌

校對者: gamblers.bbs@bbs.ntu.edu.tw